# Adolf Opálka

### El Vikipedio

Adolf Opálka
ĉeĥa soldato, membro de Out Distance
Naskiĝo | 4-a de januaro 1915 Rešice, Moravio, Aŭstrio-Hungario
Morto | 18-a de junio 1942 Prago, Protektorato Bohemio kaj Moravio
Vidu ankaŭ biografian portalon

Adolf Opálka naskiĝis la 4-an de januaro 1915 en Rešice (nun distrikto Znojmo). La bazan lernejon li finvizitis en Rešice. Li lernis esti aŭtomekanikisto. Post lezo li forlasis la lernejon kaj enpaŝis en komercan akademion en Brno. Abiturientan ekzamenon li faris en 1936. En oktobro de 1936 li estis vokita por militservi ĉe infanteria regimento en Brno kaj partoprenis lernejon por oficiroj en rezervo. En 1937 li estis akceptita en Armean akademion en Hranice. En 1937 li estis elvicigita kiel profesia leŭtenanto de infanterio, alvicigita al montara regimento en Ružomberok, kie li ankaŭ spertis mobilizo.

La 26-an de junio 1939 li foriris eksterlanden ĝis Pollando. De tie per ŝipo ĝis Francio. Li estis envicigita en fremdulan legion en Sidi bel Abbes. Ĉi tie li estis forkomandita al la 11-a regimento de Senegalaj pafistoj. Reveninte Francion li estis destinita kiel komandanto de la 5-a roto de infanteria regimento 3. Post falo de Francio li tranavigaciis per ŝipo al Anglio, kie li agadis ĉe mitrala roto. De tie li estis vokita por ekzerci apartan taskon en la patrujo.

La 19-an de septembro 1941 li partoprenis ekzercadon en kurso STS-51 en Skotlando kaj en oktobro paraŝutistan kurson en Ringway. Baldaŭ post tio li estis envicigita en ĉeĥoslovakan ekzerccentrejo, kie li estis destinita kiel komandanto de trimembra grupo Out Distance. La grupo estis aktivigita nokte el la 27-a je la 28-an de marto 1942 ĉe Ořechov en spaco Telč. Post dramaj sortoj en la patrujo li propravole decidiĝis foriri la 5-an de junio 1942 en kripton de templo en Resslova-strato en Prago, por ke li subtenu grupon de kaŝitaj paraŝutistoj en krizaj momentoj. Sub lia komandado sep paraŝutistoj batalis ĝis lasta kartoĉo.

Li pereis dum interpafado en preĝejo de Cirilo kaj Metodo la 18-an de junio 1942.

Li estis avancita en rangon de staba kapitano en rezervo.

## [redaktu] Vidu ankaŭ

- Ĉeĥoslovakaj legioj
- Atenco kontraŭ Heydrich
- Kripto en la templo de sanktaj Cirilo kaj Metodo
- Jan Kubiš
- Jozef Gabčík
- Josef Valčík
- Jaroslav Švarc
- Josef Bublík
- Jan Hrubý

Elŝutita el "http://eo.wikipedia.org../../../a/d/o/Adolf_Op%C3%A1lka_3869.html"

Kategorioj: Ĉeĥaj soldatoj | Naskiĝintoj en 1915 | Mortintoj en 1942 | Historio de Ĉeĥio

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Česky